Ֆրանսերենի ուսումնասիրության դիպլոմ

thumb|DELF A1-ի  դիպլոմ
**Ֆրանսերենի ուսումնասիրության դիպլոմ** (***Diplôme d'études en langue française***) կամ ***«DELF»***, դիպլոմ  ֆրանսերենի հմտությունների գծով՝ նախատեսված ոչ լեզվակիր ֆրանկոֆոնների համար։ Այն համակարգվում է «France Éducation international» (FEI) հասարակական հաստատության կողմից՝ Ֆրանսիայի Կրթության նախարարության ղեկավարությամբ։ «DELF»-ն ընդգրկում է չորս անկախ դիպլոմներ, որոնք համապատասխանում են Լեզուների ընդհանուր եվրոպական շրջանակի առաջին չորս մակարդակներին՝ A1, A2, B1 և B2։ Այս մակարդակից վերև` «հմուտ խոսողների» մակարդակները (C1, C2) սերտիֆիկացվում են «DALF»-ի կողմից:

«DELF» քննությունները հասանելի են չորս տարբերակով՝ «DELF Tout Public»` նախատեսված չափահաս մարդկանց համար, «DELF Prim»` նախատեսված տարրական դպրոցի աշակերտների համար (հասանելի է միայն pre A1, A1 և A2 մակարդակներում), «DELF Junior et Scolaire»` նախատեսված միջնակարգ դպրոցի աշակերտների համար և «DELF Pro»` հարմար այն մարդկանց համար, որոնք ցանկանում են աշխատել: Այս քննություններից յուրաքանչյուրը նույն արժեքն ունի և հանգեցնում է միևնույն դիպլոմի շնորհմանը, սակայն քննական թեմաները կարող են տարբերվել՝ թիրախային խմբին համապատասխան լինելու համար: «DELF»-ը վկայական չէ, այլ դիպլոմ ՝ անժամկետ և ամբողջ կյանքի համար։

## Քննական թեստի կառուցվածք
«DELF»-ում քննական թեստը կազմված է 4 մասից՝ բանավոր խոսքի ընկալում (), գրավոր խոսքի ընկալում (), բանավոր խոսք () և գրավոր խոսք ()։ Լսելը, կարդալը և գրելը («Epreuves Collectives») ընթանում են իրար ետևից, իսկ բանավոր քննությունն իրականացվում է առանձին:

### Մաս 1 - Բանավոր խոսքի ընկալում (Compréhension orale)
Այս բաժնում թեկնածուն լսում է ձայնագրությունների շարք և նրանից պահանջվում է լրացնել լսելու հմտությունները ստուգող հարցեր՝ կապված ներկայացված վարժության հետ: A1-ից B1 մակարդակներում յուրաքանչյուր ձայնագրություն երկու անգամ է միացվում, և տևողությունը կազմում է առավելագույնը 3 րոպե՝ A1 մակարդակում, և մինչև 6 րոպե՝ B1 մակարդակում: B2 քննության ժամանակ թեկնածուներին ներկայացվում են երեք ձայնագրություններ: Առաջին և երկրորդ ձայնագրությունները հնչում են երկու անգամ, իսկ երրորդը՝ միայն մեկ անգամ։ Ընդհանուր ձայնագրությունների տևողությունը B2 մակարդակում կազմում է մոտավորապես 8 րոպե:

### Մաս 2 - Գրավոր խոսքի ընկալում (Production orale)
Այս բաժինը ստուգում է թեկնածուների ընթերցանության ընկալման հմտությունները՝ նրանց ներկայացնելով մի քանի կարճ տեքստեր, որոնց հաջորդում են բազմակի ընտրության տարբերակներով հարցեր՝ կապված ներկայացված նյութի հետ: A1 և A2 մակարդակի թեստերում սովորաբար հանդիպում են մի քանի կարճ տեքստեր: B1 և B2 մակարդակներում թեկնածուներին տրվում են ավելի երկար տեքստեր, իսկ B2 մակարդակի տեքստերի ընդհանուր երկարությունը կազմում է մոտ 1000 բառ:

### Մաս 3 - Գրավոր խոսք (Production écrite)
Այս բաժինը ստուգում է թեկնածուների գրավոր հմտությունները և կրկին ներառում է տարբեր թեմաներ՝ ըստ մակարդակների։

*A1 – Առաջին առաջադրանքը անձնական տվյալներով փաստաթուղթ լրացնելն է։ Երկրորդ առաջադրանքը պարզ տեքստ է՝ առօրյա կյանքի թեմաներով։
*A2 – Առաջին առաջադրանքը կարճ դեպք կամ փորձառություն նկարագրելն է։ Երկրորդ առաջադրանքը շարադրանք է՝ հրավերի, շնորհավորանքի, դիմումի, տեղեկատվության տրամադրման, հիմնավորման և այլ նմանատիպ թեմաներով։
*B1 – Անձնական տեսակետի արտահայտումը տրված իրավիճակում՝ շարադրանքի, նամակի կամ հոդվածի միջոցով։
*B2 – Անձնական տեսակետի և հիմնավորված կարծիքի արտահայտումը՝ դիմումի, նամակի պատասխանի և այլ տարբերակներով, ինչպես B1 մակարդակում։

Գրավոր խոսքի պահանջվող երկարությունը A1 մակարդակում 40 բառ է, A2 մակարդակում՝ 60-ից 80 բառ, B1 մակարդակում՝ 160-ից 180 բառ, իսկ B2 մակարդակում՝ առնվազն 250 բառ։

### Մաս 4 - Բանավոր խոսք (Production orale)
A1 և A2 մակարդակներում քննության այս հատվածը ներառում է ուղղորդվող զրույց, որտեղ թեկնածուին օգնում և առաջնորդում է քննողը (քննվողը պատմում է իր մասին և պատասխանում հարցերի), որոշակի թեմայի վերաբերյալ կարճ տեղեկատվության փոխանակում և դերախաղ (դիալոգ) քննողի և թեկնածուի միջև:
B1 մակարդակում այն ներառում է ուղղորդվող զրույց, ինտերակտիվ վարժություն (կրկին դերախաղ) և փաստաթղթի քննարկում` նախատեսված թեկնածուից արձագանք ստանալու համար:
B2 մակարդակում թեկնածուից ակնկալվում է արտահայտել իր հիմնավորված տեսակետը որևէ բարդ թեմայի վերաբերյալ և մասնակցել խորացված քննարկմանը։

## Գնահատում
Չնայած տարբեր բարդություններին, «DELF»-ի գնահատումը նույնն է յուրաքանչյուր մակարդակում: Քննության յուրաքանչյուր բաժին գնահատվում է առավելագույնը 25 միավոր, հետևաբար ամբողջ քննության համար ընդհանուր միավորը 100-ն է: Հաղթահարելու համար համար յուրաքանչյուր հատվածում պետք է նվազագույնը 5 միավոր 25-ից, իսկ ընդհանուր քննության համար նվազագույնը 50 միավոր 100-ից:

## Քննության տևողություն

## «DELF»-ը Հայաստանում
Նախկինում «DELF» քննությունները Հայաստանում կազմակերպվում էին միայն Ալյանս Ֆրանսեզ համաշխարհային անշահույթ, ապոլիտիկալ և ոչ կրոնական՝ ֆրանսերեն և ֆրանկոֆոն մշակութային ցանցի կողմից։ Ներկայումս դրանք իրականացվում են տարեկան 5 անգամ և կազմակերպվում են Ֆրանսիական ինստիտուտի հովանու ներքո։ «DELF» քննությունների մասին տեղեկատվությունը ներկայացված է Հայաստանում Ֆրանսիայի դեսպանատան կայքում։

## Ծանոթագրություններ

## Արտաքին հղումներ
* French Education International
* CIEP.fr 

Կատեգորիա:Եվրոպայի լեզուներ
Կատեգորիա:Լեզվական կրթություն
Կատեգորիա:Կրթությունը Ֆրանսիայում
Կատեգորիա:Ֆրանսերեն